Boks. Bektemir Meliqo‘ziyev avstraliyalik raqibini mag‘lub etib, chorak finalga yo‘llanma oldi

75 kilogrammgacha bo‘lgan bokschilar o‘rtasidagi Rio—2016 musobaqasida O‘zbekiston sharafini himoya qilayotgan Bektemir Meliqo‘ziyev chorak finalga yo‘llanma oldi.

1/8 finalda Avstraliya sportchisi Daniel Lyuisga qarshi ringga chiqqan Bektemir, har uchala raundni ham o‘z foydasiga hal qildi.
Meliqo‘ziyev Nankin o‘smirlar Olimpiadasi chempioni hisoblanadi. U 2015-yilda Osiyoning eng yaxshi charm qo‘lqop ustasi deb ham topilgandi.

Endi u medallar uchun kechadigan chorak final jangini hindistonlik Vikash Krishan Yadavga qarshi o‘tkazadi. Mazkur bellashuv g‘olibi eng kamida bronza medalini hal qilib qo‘yadi.